**AMERIKANAKITAN LUONNEPROFIILI

Mustalla lihavoidut ovat amerikanakitan luonnetestiprofiilissa toivotut, siniset hyväksytyt ja punaisella lihavoidut ei-toivottavia. Luonneprofiilia tehtäessä on mietitty rodun historiaa, rotumääritelmän kuvausta amerikanakitasta ja sitä, mitä pidetään ihanteena rodulle. Profiilin tarkoituksena on toimia työvälineenä jalostuksessa. Luonnetestattuja koiria tulee toivottavasti lisää koko ajan ja tämä profiili on tavoite. Lievät poikkeamat eivät vaikuta yksilön jalostuskelpoisuuteen. Kahta koiraa, joilla puutteita samoissa ominaisuuksissa, ei tulisi yhdistää jalostuksessa.**

**LISÄYS: Sulkeissa testituloksista saadut tulokset, prosentteina moniko saanut ko. arvosanan. Tulokset vuoteen 2014 asti. / Uusien asteikkojen tulokset 2015 vuodelta erikseen**

**Pohjana luonnetestin arvosteluohje joka on voimassa 1.1.2015 alkaen.**

**TOIMINTAKYKY**

Toimintakykynä pidetään luonteen ominaisuutta, joka saa koiran ilman ulkopuolista pakotetta pitämään

puolensa todellista tai kuviteltua vaaraa vastaan. Voidaan hyvin ajatella, että se, mitä pidetään

toimintakykynä, on monen ominaisuuden yhdessä muodostama reaktio. Lähin vastaava inhimillinen vastine

toimintakyvylle on rohkeus.

Toimintakyky on koiran kyky hallita tekojaan huolimatta siitä, että se on joutunut pelon valtaan. Toisin

sanoen, koira pystyy pelostaan huolimatta toimimaan oikealla tavalla ja tarvittaessa voittamaan pelkonsa

päästäkseen päämääräänsä. Koiran käsitys tilanteesta perustuu perimään ja kokemuksiin.

Toimintakyky ei ole mikään muuttumaton ominaisuus, joka pysyisi samana kaikissa tilanteissa huolimatta siitä, että laukaisijoina toimivat ärsykkeet olisivat samat. Kiihkeys vaihtelee eri yksilöiden välillä ja samallakin yksilöllä eri tilanteissa. Kaikilla reviirikäyttäytymisen omaavilla eläimillä oman alueen ja ennen kaikkea sen keskuksen läheisyys vaikuttaa käytökseen. Huolimatta yksilön normaalista toimintakyvystä koirat ovat toimintakykyisempiä lähellä kotiaan. Myös perheenjäsentensä seurassa koira on vähemmän peloissaan, tai on ainakin halukkaampi voittamaan pelkonsa, mikä perustuu koirien laumaviettiin.

Arvostelun perusteet

Toimintakykyä arvioidaan testin kaikissa osasuorituksissa. Erikoiskokeina toimivat kelkka ja pimeä huone.

**+3 Suuri (0% / 0%)**

Koira on rohkea, ei vetäydy kelkalla ohjaajan taakse ja ottaa heti kontaktin kelkkaan. Pimeässä työskentelee

määrätietoisesti tauotta ja liikkuu rohkeasti. Toimii kaikissa olosuhteissa järjestelmällisesti ja pelottomasti.

**+2 Hyvä (6% / 0%)**

Koira voi mennä ohjaajan t

aakse kelkalla, mutta ottaa nopeasti kontaktin kelkkaan ilman ohjaajan apuja ja

palautuu nopeasti. Pimeässä koira etsii ohjaajan ilman apuja ja löytää ohjaajan lyhyessä ajassa. Koira toimii

myös muissa osasuorituksissa järjestelmällisesti.

**+1a Kohtuullinen (44% / 25%)**

Koira ottaa kontaktin kelkkaan suurestakin pelästyksestä huolimatta *hyvin vähäisillä* ohjaajan avuilla.

Pimeässä koiraa *voidaan joutua* kutsumaan.

**+1b Kohtuullisen pieni (0 / 46%)**

Koira ottaa kontaktin kelkkaan suurestakin pelästyksestä huolimatta *vähäisillä* ohjaajan avuilla. Pimeässä

koiraa *joudutaan* kutsumaan.

**-1 Pieni (44% / 25%)**

Koira selvästi pelkää kelkkaa ja ohjaaja joutuu auttamaan kontaktin saamisessa käymällä kyykkyyn kelkan

viereen ja puheella. Pimeässä koiraa joudutaan kutsumaan useita kertoja ja koira epäröi ja etenee hitaasti.

**-2 Riittämätön (6% / 4%)**

Kelkalla ohjaaja joutuu riisumaan kelkan tai kääntämään sen kyljelleen. Pimeässä joudutaan ohjaajaa

siirtämään lähemmäs koiraa ja lisäämään valoa.

**-3 Toimintakyvytön (0%)**

Koira ei ota kontaktia kelkkaan eikä palaudu pelostaan. Pimeässä koira menee ohjaajan luo vasta kun huone on valoisa. Testi loppuu.

**TERÄVYYS**

Terävyys on ominaisuus, joka saa koiran reagoimaan aggressiivisesti sen tuntiessa itsensä uhatuksi.

Terävyysaste on kääntäen verrannollinen ärsytyskynnyksen korkeuteen. Mitä pienempi ärsyke tarvitaan

herättämään aggression, sitä korkeampi on terävyysaste.

Arvostelun perusteet

**+3 Kohtuullinen ilman jäljelle jäävää hyökkäyshalua (9% / 8%)**

Koira reagoi aggressiivisesti hyökkäykseen, hyökkääjän tultua selvästi esille. Palautuu nopeasti.

**+2 Suuri ilman jäljelle jäävää hyökkäyshalua (2% / 0)**

Koira reagoi aggressiivisesti heti tai miltei heti hyökkääjän aiheuttaman ensimmäisen rasahduksen jälkeen.

Koira on selvästi hyvin aggressiivinen mutta palautuu uhkan päätyttyä.

**+1a Pieni ilman jäljelle jäävää hyökkäyshalua (89% / 42%)**

Koira reagoi hyvin laimeasti hyökkäykseen, tai osoittaa pelkoa.

**+1b Koira joka ei osoita lainkaan terävyyttä (0 / 46%)**

Koira ei reagoi lainkaan hyökkäykseen, tai osoittaa pelkoa.

**-1 Pieni jäljelle jäävin hyökkäyshaluin (1% / 4%)**

Koira ei reagoi aggressiivisesti hyökkäykseen, mutta ei anna koskea itseensä hyökkäyksen jälkeen.

**-2 Kohtuullinen jäljelle jäävin hyökkäyshaluin (0%)**

Koiran aggressiivisuus on kohtuullista, mutta hyökkäyksen loputtua koira ei palaudu eikä anna koskea

itseensä.

**-3 Suuri jäljelle jäävin hyökkäyshaluin (0%)**

Koira on aggressiivinen heti hyökkäyksen alettua, eikä palaudu lainkaan. Koira käyttäytyy hyökkäävästi

ja yrittää purra testaajaa.

**PUOLUSTUSHALU**

Puolustushalulla tarkoitetaan koiran synnynnäistä taipumusta hyökkäyksen tai hyökkäysyrityksen avulla

aktiivisesti puolustaa itseään, laumaansa (ohjaaja) tai reviiriään. Puolustushalu vaihtelee tilanteiden,

ympäristön ja koiran mielialojen mukaan. Testissä tarkkaillaan koiran käyttäytymistä tilanteissa, joissa uhan

aiheuttaa tuntematon henkilö tai koiran kuvittelema ärsyke. ***Arvioinnissa huomioidaan ennen kaikkea halu puolustamiseen, ei kykyä.***Arvostelun perusteet

**+3 Kohtuullinen, hillitty (19%/ 17%)**

Koira puolustaa ohjaajaansa: joko haukkuu ja/tai murisee hyökkääjän lähestyessä, pysyy ohjaajan edessä tai sivulla. Koira palautuu nopeasti ja hyväksyy hyökkääjän hyökkäyksen loputtua, lyhyt viive sallitaan.

**+2 Suuri, hillitty (1% / 0)**

Koira puolustaa ohjaajaansa hyvin aggressiivisesti: haukkuu, murisee, näyttää hampaansa ja pysyy ohjaajan

edessä. Palautuu melko nopeasti ja hyväksyy hyökkääjän, lyhyt viive sallitaan

**+1 Pieni (55% / 54%)**

Koira on ohjaajan sivulla tai takaviistossa, ehkä muutama haukahdus, muuten vaisu esitys. Hyväksyy

hyökkääjän samoin kuin luoksepäästävyydessä.

**-1 Haluton (25% / 25%)**

Koira vetäytyy ohjaajan selän taakse ja/tai pyrkii pakoon.

**-2 Erittäin suuri (0%)**

Koira puolustaa raivokkaasti ja pyrkii puremaan hyökkääjää. Tarvitsee palautumisaikaa,

mutta hyväksyy myöhemmin hyökkääjän.

**-3 Hillitsemätön (0% / 4%)**

Koira puolustaa ohjaajaansa ja pyrkii puremaan hyökkääjää eikä palaudu.

**TAISTELUHALU**

Taisteluhaluksi kutsutaan koiran synnynnäistä taipumusta nauttia taistelusta itsestään ilman, että se perustuisi aggressioon. Käytöstä voidaan kutsua tietynlaiseksi leikkihaluksi - leikiksi, jonka olennaisin osa on taistelu.Taisteluhalu on koiralle moottori, liikkeelle paneva voima.

Arvostelun perusteet

Suorituksen aikana arvostellaan koiran halukkuus tai haluttomuus osallistua leikkiin tai vastustaa uhkaa. Taistelupyrkimysten olemassaolo tai puuttuminen, niiden suuruus, suunta ja voimakkuus arvioidaan. Samoin arvioidaan koiran reaktioiden aikaansaamiseksi tarvittavien ärsykkeiden suuruus.

Taisteluhalu on kääntäen verrannollinen ärsytysvoimakkuuteen. Pienistä ärsykkeistä syntyvät voimakkaat

taistelureaktiot ovat merkki suuresta taisteluhalusta. Melko suuri ärsytysvoimakkuus ja pienehköt reaktiot

merkitsevät pientä taisteluhalua. Suuri ärsytys ja vain aavistus taisteluhalua merkitsevät riittämätöntä taisteluhalua tai koira on kokonaan haluton taisteluun. Jotta taisteluhalu luokiteltaisiin erittäin suureksi, ei riitä vain voimakas reagointi pieniin ärsykkeisiin, vaan koiran on osoitettava myös sitkeyttä ja oma-aloitteisuutta.

Taisteluhalua arvioidaan testin **kaikissa** osasuorituksissa.

**+3 Suuri (0%)**

Koira ottaa heti lujan otteen esineestä. Koiran ote on luja ja se ei irrota esineestä uhattaessa. Koira vastustaa ja nauttii taistelusta.

**+2a Kohtuullinen (20% / 4%)**

Koira ottaa esineen halukkaasti, se vastustaa ja ote on melko luja, jonkin verran pureskelua ja otteen

korjausta. Mikäli koira irrottaa otteensa uhattaessa, sen tulisi ottaa esine uudelleen uhkauksen jälkeen.

**+2b Kohtuullisen pieni (0 / 8%)**

Koira tarttuu esineen, ei vedä vastaan tai taistelu on laimeaa, jonkin verran pureskelua ja otteen korjausta.

Mikäli koira irrottaa otteensa uhattaessa, sen tulisi ottaa esine uudelleen uhkauksen jälkeen,

**+1 Erittäin suuri (0%)**

Koira ottaa esineen heti lujalla otteella ja taistelee siitä raivokkaasti. Ei irrota uhattaessa ja vetoleikin

lopettamisessa on vaikeuksia. Taisteluhalukkuus häiritsee keskittymistä.

**-1 Pieni (58% / 42%)**

Koira tarttuu esineeseen, mutta ei taistele vaan pureskelee sitä ja laskee heti irti, kun esineestä vedetään; tai

koira ei ota lainkaan esinettä suuhunsa, mutta osoittaa jonkin verran taisteluhalua kelkalla ja muissa osasuorituksissa.
**-2 Riittämätön (20% / 46% )**

Koira ei ota esinettä eikä taistele. Noutaa pallon tai kepin heitettäessä. Ei osoita missään osasuorituksessa

taisteluhalua.

**-3 Haluton (1% / 0)**

Koira ei ota esinettä eikä ole niistä lainkaan kiinnostunut. Koira väistää leikkijää, joka häiritsee sen rauhaa.

Koira ei osoita mitään halukkuutta leukojen tai lihasten käyttöön muissakaan osasuorituksissa.

**HERMORAKENNE**

Hermorakenteella tarkoitetaan koiran synnynnäistä heikko- tai vahvahermoisuutta sen joutuessa voimakkaisiin ja vaihteleviin sisäisiin jännitystiloihin.

Hyvällä hermorakenteella tarkoitetaan kykyä hallita jännitystiloja ilman luonnotonta uupumusta, hysteriaa tai muita merkkejä sisäisen tasapainon järkkymisestä. Hermostuneisuuden oireita koiralla ovat mm. voimakas rauhattomuus, kehon värinä, kohonnut pulssi, joka ei johdu ruumiillisesta rasituksesta, lisääntynyt nieleskely, aiheettomat ja epätarkoituksenmukaiset liikkeet, turvan etsiminen (pyrkiminen ohjaajan luo), ripuli tai oksentelu.

Arvostelun perusteet

Koiran reaktion, teon tai mielentilan määrittäminen hermostuneeksi edellyttää, että sen toiminta on

epänormaalia suhteessa ärsykkeisiin ja/tai ärsytykseen. Myös vahvahermoinen koira voi käyttäytyä

hermostuneesti, jos ärsykkeiden voimakkuus kasvaa liian suureksi.

Hermorakenteen lujuus arvostellaan ja luokitellaan eri testisuorituksissa näkyvien reaktioiden avulla. Koiran

hermoston kuormittuneisuutta voi mitata myös testin lopussa suoritettavalla taisteluleikillä. Jos koira leikkii

mielellään vielä testin lopussa, ei se todennäköisesti ole kuormittunut hermostoltaan. Koiran hermorakennetta arvioidaan testin kaikissa osasuorituksissa.

**+3 Tasapainoinen ja varma (0% / 0%)**

Koira selviytyy kaikista osasuorituksista erittäin hyvin. Se pystyy hallitsemaan kaikki tilanteet oikea-

aikaisesti ja varmasti, pystyy palautumaan välittömästi kulloisenkin osakokeen jälkeen. Koira on koko testin ajan tasapainoinen ja varma.

**+2 Tasapainoinen (13% / 13%)**

Koira selviytyy kaikista osasuorituksista hyvin. Se ei ole hermostunut. Koira hallitsee kaikki tilanteet oikea-

aikaisesti ja palautuu niistä nopeasti, pystyy käyttäytymään koko testin ajan tasapainoisesti.

**+1a Hieman rauhaton (80% / 46%)**

Koira selviytyy kaikista testin osasuorituksista. Siinä on havaittavissa lieviä merkkejä rauhattomuudesta, se

rasittuu henkisesti testin edetessä. Palautumisajan pituus eri osasuoritusten välillä vaihtelee.

**+1b Hermostunein pyrkimyksin (0 / 33%)**

Koira selviytyy kaikista testin osasuorituksista. Siinä on havaittavissa merkkejä rauhattomuudesta, se hieman rasittuu henkisesti testin edetessä. Palautumisajan pituus eri osasuoritusten välillä vaihtelee.

**-1 Vähän hermostunut (7% / 8%)**

Koirassa on havaittavissa selvää rauhattomuutta ja se hakee osasuorituksissa ohjaajansa tukea. Se vaatii

pidemmät palautumisajat osasuoritusten välillä ja sen hermostuneisuudesta johtuva epäjohdonmukainen

käyttäytyminen on selvästi havaittavissa. Koira liikehtii ja ääntelee tarpeettomasti.

**-2 Hermostunut (0%)**

Koiralla esiintyy testin aikana voimakasta rauhattomuutta, kehon värinää, lisääntynyttä nieleskelyä,

aiheettomia ja epätarkoituksenmukaisia liikkeitä. Se saattaa oksennella ja ripuloida. Koira hakee turvaa

itselleen. Sillä on suuria vaikeuksia selviytyä kaikista osakokeista eikä se pysty keskittymään.

**-3 Erittäin hermostunut (0%)**

Kaikki edellä mainitut piirteet ilmenevät erittäin voimakkaina. Koiran sisäiset jännitystilat ovat niin

voimakkaat, ettei pysty selviytymään testin kaikista osasuorituksista.

**TEMPERAMENTTI**

Temperamentilla tarkoitetaan käyttäytymisen vilkkautta, huomiokyvyn nopeutta (tarkkaavaisuutta) sekä

kykyä sopeutua uusiin tilanteisiin ja ympäristöihin. Suurin osa hyvin sopeutumiskykyisistä koirista on vilkkaita. Vilkas koira on tarkkaavainen ja se vastaanottaa nopeasti uusia ympäristön ärsykkeitä ja tottuu niihin ja niiden merkitykseen.

Erittäin vilkkaat koirat vastaanottavat suuren määrän vaikutteita ympäristöstään, ja seurauksena on liian

suuri hajaannus ja pitempi sopeutumisaika. Tämä on vielä korostuneempaa häiritsevän vilkkaissa koirissa,

sillä ne ovat lähes kykenemättömiä keskittymään ja olemaan paikallaan. Näillä koirilla sopeutuminen

vaikeutuu myös fyysisestä väsymyksestä, jonka ne aiheuttavat itselleen olemalla koko ajan liikkeellä.

Arvostelun perusteet

Arvostelussa huomioidaan koiran yleistä tarkkaavaisuutta, käytöstä ja reagointinopeutta.

**+3 Vilkas (15% / 17%)**

Koiran pitää reagoida häiriöön välittömästi sen alettua. Väistön on oltava nopea, hallittu, lyhyt ja koira

suuntaa huomionsa häiriöääntä kohden. Koiralta edellytetään reipasta ja iloista yleisolemusta.

**+2 Kohtuullisen vilkas (75% / 71%)**

Koiran reagointinopeus ja väistö on hieman hitaampi, mutta hallittu ja koiran huomio oikein suuntautunut.
**Koira tulee hyvin pienellä viiveellä mukaan.**

**+1 Erittäin vilkas (3% / 4% )**

Reaktio on hyvin nopea, väistämisliike on melko pitkä. Koira ei pysty välittömästi kohdentamaan häiriötä ja siinä esiintyy lievää keskittymiskyvyn puutetta. Koirassa ei ole havaittavissa tasapainottomuutta.

**-1a Häiritsevän vilkas (6% / 0)**

Reaktio on hyvin nopea, väistämisliike melko pitkä. Koira ei pysty välittömästi suuntautumaan häiriöääntä

kohden. On kykenemätön keskittymään ja pysymään paikoillaan.

**-1b Hieman välinpitämätön (0 / 8%)**

Koiran reaktiot ovat hitaita tai laiskoja ja keskittyminen ärsykkeisiin hajaantuu. Koirassa ei esiinny henkistä

tasapainottomuutta.

**-1c Impulsiivinen ( / 0)**

Koirassa on havaittavissa tasapainottomuutta, impulsiivisuutta tai levottomuutta. Koiran reaktiot ovat hyvin

nopeita, käyttäytyminen hetken mielijohdetta noudattavaa ja epäjohdonmukaista.

**-2 Välinpitämätön (0%)**

Koira "elää omissa maailmoissaan", reagoi hitaasti ja välinpitämättömästi häiriöihin ja ärsykkeisiin. Koirassa

ei esiinny henkistä tasapainottomuutta.

**-3 Apaattinen (0%)**

Koira ei reagoi mitenkään kohtaamiinsa ulkoisiin ärsykkeisiin.

**KOVUUS**

Kovuudella tarkoitetaan koiran taipumusta muistaa tai olla muistamatta epämiellyttäviä kokemuksia.

Arvostelun perusteet

Kovuutta arvioidaan testin kaikissa osasuorituksissa.

***Huom! Kovuus ja dominanssi eivät ole sama asia ja kovuutta ei tule sekoittaa dominanssiin!***

**+3 Kohtuullisen kova (23% / 17%)**

Koira, joka koettuaan oikea-aikaisen psyykkisen epämiellyttävyysreaktion uudelleen paikalle tuotaessa ei osoite pelon merkkejä ja halua välttää paikkaa

**+2 Kova (1% / 0 )**

Koira, joka uudestaan tuotaessa paikkaan, missä sille aiheutettiin psyykkinen epämiellyttävyys, kulkee suoraan pelästymispaikan ohi. Kovuus näkyy kaikissa osasuorituksissa.

**+1 Hieman pehmeä (64% / 71%)**

Koira, joka osoittaa selviä merkkejä siitä, että se haluaisi välttää paikan, missä se pelästytettiin, mutta pystyy

ohittamaan pelästyttämispaikan suhteellisen läheltä ohjaajan tukemana.

**-1 Erittäin kova (0% / 0)**

Koira, joka ei pelästy tai reagoi lainkaan sille aiheutettuihin epämiellyttävyyksiin koko testin aikana

**-2 Pehmeä (12% / 13%)**

Koira, joka osoittaa selvästi pelästyneensä kohdetta ja osoittaa halunsa välttää paikkaa suhteellisen

pitkänkin palautumisajan jälkeen ja vaatii ohjaajalta runsasta houkuttelua.

**-3 Erittäin pehmeä (0%)**

Koira, joka osoittaa pelkoreaktioita kohteessa ja kieltäytyy tulemasta uudelleen paikkaan

**LUOKSEPÄÄSTÄVYYS**

Luoksepäästävyydellä tarkoitetaan koiran suhtautumista vieraisiin henkilöihin.

Koira on luoksepäästävä, kun se mielellään ja oma-aloitteisesti hakeutuu muidenkin tapaamiensa ihmisten

seuraan kuin ohjaajansa.

Koiraa, joka selvästi välttää tutustumista tai joka osoittaa selvää vastenmielisyyttä joutuessaan kosketukseen vieraiden kanssa, kutsutaan pidättyväksi.

Hyväntahtoinen on koira, joka osoittaa hyökkäävyyttä vain uhkaavissa tilanteissa. Hyväntahtoisuus riippuu

paljon koiran terävyydestä. Terävän koiran tarkkaavaisuus pieniäkin uhkaärsykkeitä kohtaan aiheuttaa sen, että se tekee virhearvioinnin helpommin kuin vähemmän terävät koirat.

Avoimuus tarkoittaa sitä, että koiran todellinen mieliala selvästi ilmenee sen käyttäytymisestä riippumatta

siitä, onko tuo käyttäytyminen ihmisen kannalta myönteistä vai kielteistä.

Luoksepäästävyyden arviointiin ei tarvita mitään erikoiskoetta vaan arviointi perustuu täysin testituomareiden

havaintoihin koiran käyttäytymisestä sen kohdatessa ihmisiä.

Arvostelun perusteet

Luoksepäästävyyden arviointia suoritetaan koko testin ajan; mm. alkuhaastattelun jälkeen, puolustushalun erikoiskokeen loppuvaiheessa, terävyyskokeen loppuvaiheessa ja päästettäessä koiraa pimeään huoneeseen.

**+3 Hyväntahtoinen, luoksepäästävä, avoin (51% / 38%)**

Koira, joka houkuttelematta hakeutuu kosketukseen myös vieraiden ihmisten kanssa käyttäytyen

ystävällisesti ja avoimesti. Luoksepäästäväksi kutsutaan myös sellaista koiraa, joka ei tutustu ihmisiin oma-

aloitteisesti, mutta sallii tutustuttaa itsensä heihin.

**+2a Luoksepäästävä, aavistuksen pidättyväinen (44% / 38%)**

Koira, joka houkuttelematta tai pienin houkutuksin hakeutuu kosketukseen myös vieraiden ihmisten kanssa,

käyttäytyen ystävällisesti. Koira on ns. ujo.

**+2b Luoksepäästävä, hieman pidättyväinen (/ 17%)**

Koira, joka ei itse etsi kosketusta vieraaseen ihmiseen ja joka vaatii houkuttelua ennen kuin suostuu tutustumaan.

**+1 Mielistelevä (1% / 0)**

Koira, joka on hyvin halukas hakeutumaan ihmisten seuraan ja osoittaa tyytyväisyyttään liioitellen, esim.

hyppimällä, nuolemalla, maassa pyörimällä

**-1a Selvästi pidättyväinen, ei yritä purra (2% / 8%)**

Koira, joka ei lainkaan salli vieraan ihmisen kosketusta ja johon ei houkutukset tehoa.

Lähestyttäessä koiraa ei osoita aggressiivisuutta.

**-1b Selvästi pidättyväinen, yrittää purra (0)**

Koira, joka ei lainkaan salli vieraan ihmisen kosketusta ja johon ei houkutukset tehoa.

Lähestyttäessä koiraa, yrittää karkottaa lähestyjän käyttäytymällä aggressiivisesti.

**-2 Hyökkäävä (1% / 0)**

Koira, joka ei oma-aloitteisesti hakeudu kosketukseen vieraiden ihmisten kanssa ja osoittaa hyökkäävyyttä.

**-3 Salakavala (0% / 0)**

Koira joka osoittaa tavanomaista tutustumishalukkuutta ja/tai ystävällistä asennetta, mutta joka ilman uhkaa

muuttuu varoittamatta aggressiiviseksi

**LAUKAUSPELOTTOMUUS**

Koiran laukauspelottomuus testataan ampumalla 9 mm paukkupanoksilla vähintään kaksi ja enintään viisi

laukausta. Laukaukset ammutaan n. 20-50 metrin etäisyydeltä huomioiden ympäristöolosuhteet, kuten

maaston kaikupohja. Laukauspelottomuus testataan aina testin viimeisenä osasuorituksena. Ampuja sijoitetaan koiralta näkymättömiin, koiran etupuolelle. Tuomarin antamasta merkistä ammutaan ensimmäinen laukaus koiran liikkeellä ollessa. Toinen laukaus ammutaan tuomarin merkistä, ohjaajan ja koiran ollessa paikoillaan. Mikäli on tarpeen koiran reaktioiden selvittämiseksi, voidaan ampua lisälaukauksia.

Arvostelun perusteet

Laukausvarmaksi nimitetään koiraa, joka käyttäytyy täysin välinpitämättömästi laukauksiin tai joka on niistä vain normaalilla tavalla kiinnostunut.

Koirat, jotka ensimmäisen laukauksen jälkeen käyttäytyvät rauhattomasti, mutta jotka selviävät nopeasti

levottomuudestaan ja joille toistetut laukaukset saavat aikaan yhä pienemmän reaktion, luokitellaan

laukauskokemattomiksi, ei laukausaroiksi.

Koiraa, joka reagoi laukauksiin epänormaalin kiihkeästi esim. haukkumalla, hyökkäämällä kohti ampujan

suuntaa tai on muuten kiihkeän innostunut ympäristön tapahtumista ja haukkuu, mutta joka ei osoita

hermostuneisuutta, kutsutaan paukkuärtyisäksi.

Laukausalttiiksi luokitellaan koira, joka reagoi selvästi, suunnilleen samalla tavalla jokaiseen laukaukseen

rauhoittumatta tai hermostumatta enempää ja jonka sisäinen jännite ei nouse sellaiseen asteeseen, että

selviä hermostuneisuuden oireita näkyisi.

Laukausaraksi nimitetään koiraa, joka laukauksen jälkeen reagoi selvän hermostuneesti ja jolla on

vaikeuksia mielentasapainonsa palauttamisessa ja joka ammunnan toistuessa osoittaa yhtä suurta tai

suurempaa hermostuneisuutta.

**+++ Laukausvarma (64% / 75%)**

Koira, joka käyttäytyy täysin välinpitämättömästi laukauksiin tai joka on niistä kiinnostunut vain luonnollisella

tavalla.

**++ Laukauskokematon (30% / 21%)**

Koira, joka reagoi ensimmäisiin laukauksiin, mutta kuultuaan useamman laukauksen levottomuus pienenee.

**+ Paukkuärtyisä (0%)**

Koira, jolle ampuminen aiheuttaa selviä aggressiivisia reaktioita äänen suuntaan.

**- Laukausaltis (6% / 4%)**

Koira, joka osoittaa melko selvästi epänormaalia, mutta ei hermostunutta käyttäytymistä. Reagoi suunnilleen

samalla tavalla jokaiseen laukaukseen.

**---Laukausarka (0%)**

Koira, joka jokaisen laukauksen jälkeen reagoi hermostuneesti osoittaen yhtä suurta tai suurempaa

hermostuneisuutta. Koiralla on vaikeuksia mielentasapainonsa palauttamisessa.